Na sjednici Visokog suda časti HDZ-a donešena je jednoglasna odluka da se Drago Prgomet i Milan Kujundžić vrate u stranku. Sjednica je započela u 12 sati, a odluka je donesena za petnaestak minuta. Zaključeno je da ne postoji niti jedna prepreka za njihov povratak nakon što su Prgomet i Kujundžić podnijeli zahtjev za člantstvo u HDZ-u.

Razgovori novog vodstva HDZ-a i dvojice bivđih članova koji su izašli iz HDZ-a u vrijeme dok je predsjednik stranke bio Tomislav Karamarko trajali su vrlo kratko i suglasili su se da je trenutak za povratak Prgometa i Kujundžića.

- Vrlo lako sam se dogovorio o svemu sa Andrejom Plenkovićem i Davorom Stierom. Spremam se za izbore, a još nismo razgovarali konkretno o listama - rekao je za Jutarnji dr. Milan Kujundžić.

Drago Prgomet koji je bio zamjenik predsjednika HDZ-a u vrijeme Karamarka, kao i dr. Kujundžić zalagli su se za demokratizafiju stranke, ali je staro vodstvo krajnje negativno reagiralo na svaki njihov politički angažman. To je bio i razlog što su izašli iz HDZ-a i osnovali vlastite stranke, među kojima je i najviše bivših članova HDZ-a. Očekuje se da će se većina od njih također vratiti u HDZ.